b'\n_START_ARTICLE_\nIrineu Esteve Altimiras\n_START_PARAGRAPH_\nIrineu Esteve Altimiras (s. 21. kes\xc3\xa4kuuta 1996) on andorralainen maastohiiht\xc3\xa4j\xc3\xa4._NEWLINE_Esteve Altimiras osallistui Lahden MM-kilpailuissa 2017 15 kilometrin perinteisen hiihtotavan kilpailuun, jossa oli 29:s ja yhdistelm\xc3\xa4kilpailuun, jossa sijoitus oli 33:s. Pyeongchangin olympialaisissa 2018 Esteve Altimiras sijoittui 15 kilometrin vapaan hiihtotavan kilpailussa 27:nneksi, 50 kilometrin perinteisen yhteisl\xc3\xa4ht\xc3\xb6kilpailussa 34:nneksi ja yhdistelm\xc3\xa4kilpailussa 46:nneksi. Seefeldin MM-kilpailuissa 2019 h\xc3\xa4n sijoittui 30 kilometrin yhdistelm\xc3\xa4kilpailussa 21:nneksi ja 15 kilometrin perinteisen hiihtotavan kilpailussa 22:nneksi._NEWLINE_Esteve Altimiras sijoittui nuorten MM-kilpailujen yhdistelm\xc3\xa4kilpailussa kahdeksanneksi 2015. Alle 23-vuotiaiden MM-kilpailuissa h\xc3\xa4n oli 15 kilometrin vapaan hiihtotavan kilpailussa nelj\xc3\xa4s ja yhdistelm\xc3\xa4kilpailussa kahdeksas 2017 sek\xc3\xa4 15 kilometrin perinteisen kilpailussa nelj\xc3\xa4s ja yhdistelm\xc3\xa4kilpailussa viides 2018._NEWLINE_Maastohiihdon maailmancupissa Esteve Altimiras kilpaili ensimm\xc3\xa4isen kerran Lillehammerissa joulukuussa 2017. Ensimm\xc3\xa4iset maailmancupin pisteens\xc3\xa4 h\xc3\xa4n sai oltuaan 21:s Lillehammerin Nordic opening -tapahtuman 15 kilometrin vapaan hiihtotavan kilpailussa joulukuussa 2018. Parhaimmillaan h\xc3\xa4n on sijoittunut yksitt\xc3\xa4isess\xc3\xa4 maailmancupin kilpailussa yhdeks\xc3\xa4nneksi Falunin 15 kilometrin vapaan hiihtotavan v\xc3\xa4liaikal\xc3\xa4ht\xc3\xb6kilpailussa maaliskuussa 2019. Loppunousuun p\xc3\xa4\xc3\xa4ttyneen Tour de Skin 2018\xe2\x80\x932019 p\xc3\xa4\xc3\xa4t\xc3\xb6setapin osuusajoissa h\xc3\xa4n oli kymmenes.'